text: [{"text_idx": "#000000", "text": "Elin lurta\u00f0i no\u0301gv eftir to\u0301nleiki i\u0301 si\u0301num ungu a\u0301rum, mest rokk to\u0301nleiki, men hon forelska\u00f0i seg mest i\u0301 einum serligum bo\u0301lk \u2013 Uriah Heep, og gj\u00f8rdist ein sto\u0301rur fjeppari av teimum. Hon ha\u0301metti serliga heilan aftan fyri no\u0301gvar av Uriah Heep\u2019s to\u0301nlistaverkum \u2013 Ken Hensley, hv\u00f8rs einstaklingau\u0301tga\u0301vur hon neyt eins no\u0301gv sum hinar."}, {"text_idx": "#000001", "text": "Her er Ken Hensley i\u0301 70\u2019unum:"}, {"text_idx": "#000002", "text": "Sum eitt li\u0301ti\u00f0 kuriosum: Li\u0301ti\u00f0 visti hon, at no\u0301gv a\u0301r seinni, fo\u0301r hon at hitta si\u0301na fyrimynd, Ken Hensley, i\u0301 heimby\u0301i hennara, To\u0301rshavn, har hon fekk m\u00f8guleikan at siga honum fra\u0301, hvussu no\u0301gv hansara to\u0301nleikur hev\u00f0i havt at ty\u0301\u00f0a fyri seg. Hon var so takksom fyri m\u00f8guleikan at kunna takka honum fyri hansara to\u0301nleik."}, {"text_idx": "#000004", "text": "Ti\u0301\u00f0liga sjeytia\u0301runum kundi Elin bara sita i\u0301 fleiri ti\u0301mar og lurta eftir Uriah Heep pla\u0301tum, ofta saman vi\u00f0 hennara bestu vinkonu, Mariu, sum hev\u00f0i li\u0301knandi to\u0301nleikasmakk."}, {"text_idx": "#000006", "text": "Fyrsta veruliga almenna framf\u00f8rslan hja\u0301 Elini a\u0301 palli sum sangari var, ta\u0301 hon var 16 a\u0301ra gomul i\u0301 einum leiki i\u0301 Sjo\u0301nleikarhu\u0301sinum i\u0301 Havn, har hon sang ein f\u00f8royska u\u0301tga\u0301vu av sanginum \u201cStreets of London\u201d eftir Ralph McTell, sum hon ty\u0301ddi ella enduryrkti sja\u0301lv sum bara 15 a\u0301ra gomul. F\u00f8royski sangteksturin, sum hon skriva\u00f0i, bleiv sera v\u00e6l umto\u0301ktur. Fo\u0301lk avrita\u00f0u sangin a\u0301 stencil pappi\u0301r og sungu hann i\u0301 veitslum. Sangurin er tikin upp vi\u00f0 hennara sangteksti av ymiskum \u00f8\u00f0rum to\u0301nleikarum nakrar fer\u00f0ir si\u0301\u00f0ani ta\u0301."}, {"text_idx": "#000007", "text": "Her er ein mynd av Elini a\u0301 hennara fyrstu almennu framf\u00f8rslu i\u0301 gamla Sjo\u0301nleikarhu\u0301sinum i\u0301 Havn, i\u0301 1974:"}, {"text_idx": "#000008", "text": "Eftir hesa framf\u00f8rsluna var hon bi\u00f0in um at taka lut i\u0301 eini beinlei\u00f0is u\u0301tvarpssending, sum kalla\u00f0ist \u201cV4\u201d i\u0301 U\u0301tvarpi F\u00f8roya. Hon gj\u00f8rdist kend i\u0301 F\u00f8royum hesi a\u0301rini, ti\u0301 hon fo\u0301r a\u0301 fer\u00f0 kring alt F\u00f8roya land vi\u00f0 hinum, sum lutto\u0301ku i\u0301 u\u0301tvarpsendingini, og sangr\u00f8dd hennara var sostatt at hoyra i\u0301 u\u0301tvarpinum leygarkv\u00f8ld i\u0301 n\u00e6stan tri\u0301ggjar vetrar a\u0301 ra\u00f0. Ta\u00f0 er vert at nevna, at har var einki sjo\u0301nvarp i\u0301 F\u00f8royum hesi a\u0301rini \u2013 ikki fyrr enn 1983 \u2013 so \u00f8ll lurta\u00f0u eftir u\u0301tvarpinum."}, {"text_idx": "#000010", "text": "I\u0301 seinnu helvt av sjeytia\u0301rinum var Elin vi\u00f0 til at stovna fyrsta jazzklubban i\u0301 Havn \u2013 Havnar Jazzfelag \u2013 ein legendariskur klubbi, har ikki bara jazzur var sp\u00e6ldur, men \u00f8ll sl\u00f8g av ru\u0301tmiskum to\u0301nleiki. Jazzklubbin gj\u00f8rdist eitt kent sta\u00f0, sum no\u0301gvir f\u00f8royskir to\u0301nleikarar enn minnast vi\u00f0 takksemi, ti\u0301 hann bjo\u0301\u00f0a\u00f0i teimum ein m\u00f8guleika at sp\u00e6la og lurta eftir to\u0301nleiki, sum onganti\u0301\u00f0 var sp\u00e6ldur live i\u0301 Havn a\u0301\u00f0ur. Harumframt komu fleiri u\u0301tlendskir to\u0301nleikarar, sum vo\u0301ru bodnir til F\u00f8roya at sp\u00e6la i\u0301 jazzklubbanum. Hetta var ein sera sto\u0301rur i\u0301bla\u0301stur fyri f\u00f8royskar to\u0301nleikarar. Elini da\u0301mdi sera v\u00e6l jazz og blues i\u0301 seinnu helvt av sjeytia\u0301runum, orsaka av hennara a\u0301huga og virksemi i\u0301 Havnar Jazzfelag \u2013 so hetta hevur eisini havt eina sto\u0301ra a\u0301virkan."}, {"text_idx": "#000011", "text": "Elin hev\u00f0i eisini fleiri framf\u00f8rslur i\u0301 jazzklubbanum, millum anna\u00f0 vi\u00f0 morbro\u0301\u00f0ir si\u0301num, Svenn Brimheim, har hon sang jazz og bues fra\u0301 The Real Book."}, {"text_idx": "#000012", "text": "Ta ti\u0301\u00f0ina sp\u00e6ldi Elin eisini fo\u0301lkato\u0301nleik vi\u00f0 n\u00f8krum av si\u0301num floksfelagum \u2013 I\u0301var B\u00e6rentsen, a\u0301 gittar, og Bergur Hansen a\u0301 floytu \u2013 hon sang og sp\u00e6ldi klaver sja\u0301lv. Hon byrja\u00f0i eisini at gera si\u0301n egna to\u0301nleik mest fo\u0301lkato\u0301nleik vi\u00f0 i\u0301bla\u0301stri u\u0301r jazzi og blues, og hev\u00f0i fleiri framf\u00f8rslur i\u0301 jazzklubbanum \u2013 eisini saman vi\u00f0 \u00f8\u00f0rum to\u0301nleikarum."}, {"text_idx": "#000013", "text": "Her er Elin, har hon syngur saman vi\u00f0 Bergur a\u0301 floytu og I\u0301var a\u0301 gittara:"}, {"text_idx": "#000014", "text": "Elin var i\u0301 1977 a\u0301 fyrstu jazzpla\u0301tuni nakranti\u0301\u00f0 gj\u00f8rd i\u0301 F\u00f8royum \u201cJazz i\u0301 F\u00f8royum 1\u201d (TUTL HJF 1) vi\u00f0 sanginum \u201cHundasju\u0301ku blues\u201d gj\u00f8rdur av sku\u0301laflokki hennara og Kristiani Blak, l\u00e6rara teirra, sum er ein av sangunum, i\u00f0 hevur veri\u00f0 verandi longst nakranti\u0301\u00f0 a\u0301 hittlistanum \u201c15 teim bestu\u201d i\u0301 F\u00f8royum (uml. 20 vikur). Pla\u0301tan var\u00f0 tikin upp i\u0301 uppt\u00f8kuh\u00f8lunum hja\u0301 legendariska to\u0301nleikaframlei\u00f0aranum Milson Zachariassen i\u0301 kjallaranum hja\u0301 honum."}, {"text_idx": "#000015", "text": "Sama a\u0301ri\u00f0 (1977) var Elin vi\u00f0 a\u0301 eini barnapla\u0301tu \u201cNu ska\u2019 vi u a\u030a sejle\u201d [TUTL HJF 3] 1977 vi\u00f0 bo\u0301lkinum Kr\u00e6klingar og \u00f8\u00f0rum, vi\u00f0 to\u0301nleiki eftir Kristian Blak. Hon sang Girafsangen (\u201cThe Giraf Song\u201d)."}, {"text_idx": "#000016", "text": "Um summari\u00f0 i\u0301 1977 fo\u0301r Elin a\u0301 konsertfer\u00f0 i\u0301 Skotlandi, Orknoyggjunum og Hetlandi, har hon var partur av einum ho\u0301pi av fo\u0301lkum, sum m.a. dansa\u00f0u f\u00f8royskan dans og sp\u00e6ldu sp\u00e6limansto\u0301nleik. Hon sang eisini sja\u0301lv a\u0301 palli vi\u00f0 gittarasp\u00e6laranum I\u0301vari B\u00e6rentsen og basssp\u00e6laranum Kolbein Simonsen, har hon sang nakrar av si\u0301num egnu sangum og nakrar sangir hja\u0301 I\u0301vari B\u00e6rentsen. Konsertirnar vo\u0301ru v\u00e6l umto\u0301ktar, serliga i\u0301 Orknoyggjunum og i\u0301 Hetlandi, har \u00f8ll atgongumerki vo\u0301ru u\u0301tseld a\u0301 \u00f8llum konsertunum."}, {"text_idx": "#000018", "text": "I\u0301 1976 var Elin ein av sjo\u0301nleikarunum a\u0301 pallinum i\u0301 sangleikinum \u201cLi\u0301v og leikur i\u0301 fimti a\u0301r\u201d."}, {"text_idx": "#000019", "text": "Her eru allir sjo\u0301nleikararnir a\u0301 pallinum i\u0301 Sjo\u0301nleikarhu\u0301sinum. Elin er nr. 3 fra\u0301 vinstru fremst:"}, {"text_idx": "#000020", "text": "Her er Elin a\u0301 hennara fyrstu einstaklingaframf\u00f8rslu a\u0301 palli seint i\u0301 70\u2019unum a\u0301 a\u0301 altjo\u0301\u00f0a kvinnudegnum. Tiltaki\u00f0 var i\u0301 auluni a\u0301 F\u00f8roya Studentasku\u0301la:"}]